**ՏԵՂԵԿԱՆՔ-ՀԻՄՆԱՎՈՐՈՒՄ** **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՄԱՅԻՍԻ 31-Ի N 36-Ա, N 37-Ա, N 38-Ա ԵՎ N 39-Ա ՈՐՈՇՈՒՄՆԵՐՆ ԱՆՎԱՎԵՐ ՃԱՆԱՉԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Բյուրեղավան համայնքի ավագանու 2024 թվականի մայիսի 31-ի հերթական նիստին ներկա են եղել ավագանու անդամների` օրենքով սահմանված թվի կեսից ավելին՝ 15 ավագանու անդամից 11-ը։ Նիստի օրակարգը ընդունվել է ձայների 6 կողմ և 5 դեմ քվեարկության արդյունքում։ Օրակարգը հաստատվելուց հետո ավագանու նիստերի դահլիճը լքել են ավագանու 5 անդամները։ Այնուհետև նիստին ներկայացել և գրանցվել է ևս մեկ ավագանու անդամ, որից հետո նիստը շարունակվել է  ավագանու 7 անդամներով, և օրակարգի որոշումներն ընդունվել են 7 կողմ ձայներով։

Վերը նշված հերթական նիստից հետո Բյուրեղավան համայնքի ղեկավարի առաջին տեղակալ Դ․ Դանիելյանը դիմել է ՀՀ տարածքային կառավարման և ենթակառուցվածքների նախարարին՝ ավագանու 7 կողմ ձայներով ընդունված որոշումներն օրինական ուժ ունենալու վերաբերյալ պարզաբանում ստանալու խնդրանքով։

2024 թվականի հունիսի 17-ին ՀՀ ՏԿԵ նախարարությունից նշված գրությանն ի պատասխան ստացվել է պարզաբանում, որի համաձայն այն պահից ի վեր, երբ նիստին ներկա են ավագանու 8-ից պակաս անդամներ՝ նիստը համարվելու է ոչ իրավազոր և չի ունենալու որևէ հարցի շուրջ քվեարկության միջոցով որոշում ընդունելու իրավասություն:

Համայնքի ավագանու 2024 թվականի մայիսի 31-ի «Հայաստանի Հանրապետության Կոտայքի մարզի Բյուրեղավան համայնքի ավագանու 2024 թվականի մայիսի 31-ի չորրորդ նստաշրջանի հերթական թիվ 08 նիստն ընդհատելու մասին» 36-Ա, «Հայաստանի Հանրապետության Կոտայքի մարզի Բյուրեղավան համայնքի ավագանու 2016 թվականի հունվարի 15-ի N 11-Ա որոշման մեջ փոփոխություններ կատարելու մասին» N 37-Ա, «Հայաստանի Հանրապետության Կոտայքի մարզի Բյուրեղավան համայնքի սեփականություն հանդիսացող հողամասն աճուրդային կարգով օտարելու և մեկնարկային գինը հաստատելու մասին» N 38-Ա և «Հայաստանի Հանրապետության Կոտայքի մարզի Բյուրեղավան համայնքի ավագանու չորրորդ նստաշրջանի հերթական նիստի գումարման օրը սահմանելու մասին»   
N 39-Ա  որոշումներն ընդունվել են ավագանու անդամների 8-ից պակաս կողմ քվեարկած ձայներով։

Ելնելով վերոգրյալից՝ անհրաժեշտություն է առաջացել Հայաստանի Հանրապետության Կոտայքի մարզի Բյուրեղավան համայնքի ավագանու 2024 թվականի մայիսի 31-ի N 36-Ա,   
N 37-Ա, N 38-Ա և N 39-Ա որոշումներն անվավեր ճանաչելու։

Համաձայն «Նորմատիվ իրավական ակտերի մասին» օրենքի 38-րդ հոդվածի 1-ին մասի՝ Նորմատիվ իրավական ակտն անվավեր է ճանաչվում իրավաստեղծ մարմնի, դրա իրավահաջորդի կամ համապատասխան լիազորություններով օժտված մարմնի ակտով, եթե ենթաօրենսդրական նորմատիվ իրավական ակտը ընդունվել կամ գործել է` հակասելով ավելի բարձր իրավաբանական ուժ ունեցող նորմատիվ իրավական ակտի:

*Կազմեց՝ Լիլիթ Ավուշյան*

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՄԱՅԻՍԻ 31-Ի N 36-Ա, N 37-Ա, N 38-Ա ԵՎ   
N 39-Ա ՈՐՈՇՈՒՄՆԵՐՆ ԱՆՎԱՎԵՐ ՃԱՆԱՉԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության Կոտայքի մարզի Բյուրեղավան համայնքի ավագանու   
2024 թվականի մայիսի 31-ի N 36-Ա, N 37-Ա, N 38-Ա և N 39-Ա որոշումներն անվավեր ճանաչելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
*Կազմեց՝ Լիլիթ Ավուշյան*

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ՄԱՅԻՍԻ 31-Ի N 36-Ա, N 37-Ա, N 38-Ա ԵՎ 39-Ա ՈՐՈՇՈՒՄՆԵՐՆ ԱՆՎԱՎԵՐ ՃԱՆԱՉԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Կոտայքի մարզի Բյուրեղավան համայնքի ավագանու   
2024 թվականի մայիսի 31-ի N 36-Ա, N 37-Ա, N 38-Ա և N 39-Ա որոշումներն անվավեր ճանաչելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի բյուջեում էական փոփոխություններ չեն նախատեսվում:

Կազմեց՝ *Լիդիա Պողոսյան*

ՀԱՄԱՅՆՔԻ ՂԵԿԱՎԱՐ՝ Հ․ ԲԱԼԱՍՅԱՆ